Datum: 23. 12. 2022

Sporočilo za javnost

**Obveznosti delodajalcev na področju štipendiranja**

Delodajalci imajo na področju štipendiranja do sklada **dve različni obveznosti**. Vsi, ki so podelili kakršnokoli štipendijo za aktualno šolsko leto (2022/2023), morajo o tem poročati skladu do 31. decembra 2022. Do 31. januarja 2023 pa morajo delodajalci oddati potrebe po kadrovskih štipendistih za prihodnje šolsko leto (2023/2024).

1. **Poročanje o podeljenih štipendijah**

Vsi štipenditorji v Sloveniji morajo redno poročati o vseh štipendijah, ki jih izplačujejo v šolskem/študijskem letu 2022/2023, ne glede na to kdaj so prvič podelili posamezno štipendijo. Poročati morajo podjetja, podjetniki, občine, izobraževalne ustanove, fundacije, društva in vse druge pravne osebe, ki imajo v šolskem oziroma študijskem letu 2022/2023 vsaj enega štipendista.

Podatke je potrebno vnesti preko [spletne aplikacije](https://emddsz.gov.si/iscsd_mp/app).

Več informacij je na voljo [tukaj](https://www.srips-rs.si/sklad/novice/novica/stipenditorji-morajo-skladu-porocati-o-podeljenih-stipendijah-za-solsko-oziroma-studijsko-leto-20222023).

**Rok** za poročanje za šolsko oziroma študijsko leto 2022/2023 je **31. 12. 2022. Ob tem sklad poziva štipenditorje, da če imajo štipendiste znane že pred decembrom 2022, naj poročanje opravijo čim prej in ne čakajo na zadnje dni decembra. Zaradi preobremenjenosti na račun povečanega števila vnosov tik pred iztekom roka je namreč lahko otežen dostop v modul za poročanje, kot se je v preteklosti že zgodilo.**

1. **Oddaja potreb po kadrovskih štipendistih za šolsko/študijsko leto 2023/2024**

Vsi delodajalci, ki želijo dijakom oziroma študentom v šolskem/študijskem letom 2023/2024 podeliti kadrovsko štipendijo, morajo potrebe po kadrovskih štipendistih oddati skladu preko spletne aplikacije [Izmenjevalnica](https://www.srips-rs.si/stipendije/izmenjevalnica).

Na ta način sklad na enem mestu, v spletni Izmenjevalnici, zbere ponudbo kadrovskih štipendij v Republiki Sloveniji in obvešča potencialne štipendiste, promovira razpisane štipendije in s tem mladim zagotavlja podporo pri odločanju za izobraževanje.

Več informacij je na voljo [tukaj](https://www.srips-rs.si/sklad/novice/novica/javni-poziv-delodajalcem-za-oddajo-potreb-po-kadrovskih-stipendistih-za-solsko-oz-studijsko-leto-20232024).

**Rok** za oddajo potreb za šolsko oziroma študijsko leto 2023/2024 je **31. 1. 2023.**

Za kakršnekoli dodatne informacije smo dosegljivi na telefonski številki 01 43 45 882 ali na e-naslovu porocanje@sklad-kadri.si oziroma kadrovske@sklad-kadri.si.

S prijaznimi pozdravi,

Javni štipendijski, razvojni, invalidski in preživninski sklad Republike Slovenije